बिहार विधानसभा चुनाव में हार से सबक लेते हुए भाजपा अब प्रदेश जिलाध्यक्ष के चुनाव में भी सतर्कता बरत रही है. पार्टी हित को सर्वोपरि मानते हुए पार्टी के अंदर जातीय वर्चस्व की राजनीति को किनारा करने का हर संभव प्रयास किया जा रहा है. हर जिले में पार्टी संगठन को मजबूत बनाने के प्रयास किए जा रहे हैं. पार्टी में उभरे जातीय गुटबाजी पर रोक लगाने के प्रयास तेज किए गए हैं. इसके बावजूद नव निर्वाचित भाजपा जिलाध्यक्षों के लिए अपने कार्यकाल का निर्वहन एक चुनौती से कम नहीं है.